יובלים כרכור | בראל נכסים
באיזור זכרון יעקב, בנימינה גבעת עדה, פרדס חנה כרכור, קיסריה והסביבה הולכות ומוקמות כרגע אלפי יחידות דיור. מתוכן, למעלה מ- 2,000 יחידות דיור מוצעות בפרויקטים שבסקירה זו אנו קוראים להם "הפרויקטים הגדולים", פרויקטים שבהם למעלה ממאה יחידות. יש דירות למכירה, יש צמודי קרקע כמו וילות וקוטג'ים. ויש מגרשים לבניה עצמית. בסקירה זו אנו מתרכזים בפרויקט שכולו צמודי קרקע (וילות) - סוג הבית הנחשק ביותר. בצפון מזרח כרכור, על קרקע פרטית, באזור כפרי יפהפה ובצמוד לבנייה הקיימת של שכונת קורן המבוקשת, בפינת הרחובות המייסדים והגליל, מקימה בימים אלה חברת נווה גד את פרויקט "יובלים". "יובלים" היא שכונה חדשה לגמרי ובה, כאשר תושלם, תוך כחמש שנים אנחנו מעריכים, תתגוררנה כ- 400 משפחות. אדריכל הפרויקט הוא משרד האדריכלים ברעלי, לויצקי, כסיף מתל אביב, אחד ממשרדי האדריכלים הגדולים בישראל, המתמחה בתכנון פרויקטי מגורים בארץ ובחו"ל.
השכונה הינה למעשה שני מתחמים: בצמוד לפרויקט "יובלים" בונה מנהלת פרויקטי המגורים (הידועה בשם "המנהלת") של אגף משאבי האנוש בצה"ל, את פרויקט "נאות יובלים". במתחם זה 120 קוטג'ים דו משפחתיים על מגרשים של כ- 250 מ"ר כל אחד. גם אם אתם משרתי קבע, אין מה לרוץ: כל הבתים נמכרו במהירות שיא עוד "על הנייר". נמכר! לקהל הרחב בונה עכשיו נווה גד 280 בתים חד משפחתיים (וילות) בני 6 חדרים על מגרשים של 400-500 מ"ר. שטח הבתים בין 150 ל- 185 מ"ר. את אחד הדגמים ניתן לרכוש גם עם מרתף. מחירי הוילות מתחילים ב- 1,239,000 ₪. חברת נווה גד המקימה את "יובלים", הינה בבעלות מלאה של חברת נכסים ובנין שבשליטת דיסקונט השקעות שבשליטת אי.די.בי. פיתוח שבשליטת אי. די. בי. אחזקות שבשליטת גנדן הולדינגס שבשליטת איש העסקים נוחי דנקנר. (אתם עדיין איתי?) נכסים ובנין, החברה בעצמה ובעיקר באמצעות נווה-גד, גב-ים ונכסי הדרים, עוסקת ביזום, תכנון, פתוח, הקמה ומכירה של יחידות דיור בפרויקטים ובשכונות מגורים שהיא מקימה בפרישה ארצית. בבעלות קבוצת נכסים, נכון ליום 31 בדצמבר 2005, זכויות בניה מאושרות לבניית 3,855 יח"ד מתוכן 1,212 יח"ד בהליכי בניה שונים בשכונת "מרום נווה" ברמת-גן, שכונת "נווה-גנים" בקרית מוצקין, "שדרות נווה" בשכונת המשתלה בתל-אביב, ה"קריה הירוקה" בגבעת שמואל, בשכונות "אם המושבות" ו"נווה עוז" בפתח-תקוה, "נווה-הפארק" במודיעין, "גנים" בגני תקוה, "מגדלי נווה-גד" ברחובות, פרויקט O.K בקרית אונו, "כרמל וים" בכרמל הצרפתי, "גינות גד" בשכונת ארנונה בירושלים. ו... כמובן בפרויקט "יובלים" בכרכור. לשם קבלת מושג על היקפי הפעילות של הקבוצה, בשנת 2005 מכרה קבוצת נכסים 375 יח"ד והכנסותיה ממכירת יחידות דיור בשנה שעברה הסתכמו לסך של כ- 480 מיליון ש"ח.
סה"כ שטח הפרויקט (כולל השטח של "נאות יובלים") הינו כ- 220 דונם! מתוכו הקצתה כבר נווה גד כ- 18 דונם של פארק עם פינות ישיבה, פינות משחק לילדים, מסלולי הליכה, מסלולי רכיבה באופניים, רחבות ושבילים מרוצפים, גינון בתכנון אדריכלי נוף, ועוד! בנוסף, ובתיאום עם המועצה המקומית פרדס חנה-כרכור, מתעתדת נווה גד לבנות בשטח הפרויקט גם בית ספר יסודי, גן ילדים, מרכז מסחרי ובו כנראה גם סופרמרקט. הפיתוח הסביבתי בשכונת "מרום נווה" ברמת גן שבנתה החברה, הוא דוגמא לאופי הפיתוח הסביבתי שמתכננת החברה גם בפרויקט יובלים. הרחובות בפרויקט הינם "רחובות הולנדיים" מרוצפים. לכל בית חנייה לשתי מכוניות. בחזית כל בית גדר לבנים עם שער כניסה. המפרט הטכני עשיר, ובביקור בבית לדוגמא שהקימה החברה לנוחות המתעניינים, התרשמנו מאד מאיכות המוצרים והבניה. החברה מציידת כל בית בדלת ביטחון מעוצבת בכניסה, גג רעפי בטון דו גווני, קירות איטונג בסטנדרד גבוה מהתקן לבידוד תרמי ואקוסטי ברמה גבוהה בכל הבית, טיח צבעוני בשני גוונים בקירות החוץ, מעקה פנים מעוצב, ריצוף פורצלן מזוגג, ריצוף אבן במדרגות, תריס חשמלי בסלון, פרופילי אלומיניום מסדרה 9000 המשובחת של חברת "קליל", זיגוג בידודית, ארונות מטבח של "סמל" או "לוגת" לפי בחירה, משטחים מאבן קיסר לפי בחירה, ארונות אמבטיה, כלים סניטאריים מתוצרת חוץ, אמבט ג'טים ("ג'קוזי") פינתי בחדר האמבטיה של יחידת ההורים, דלתות עץ באיכות גבוהה, הכנה לטלוויזיה בכבלים ולטלפון בכל חדר, לאזעקה ולמערכת שמע בקומת הקרקע, לרשת מחשבים בקומת המגורים, למיזוג אויר, ולקמין כולל צינור ומיקום למיכל, ועוד. טעם הוא עניין אישי כמובן, אבל לדעתנו המקצועית הבתים יפהפיים, והקפדה ניכרת גם בתכנון השכונה, גם בתכנון חזות הבתים וגם בעיצוב הפנים. התרשמנו, ואנחנו מעניקים למפרט הזה 5 כוכבים.
איזור כרכור בפרט והישובים הקרובים לו בכלל נהנים מביקושים גבוהים. אין פלא, משפחת ישראלי רוצה לעבוד בעיר ולגור בכפר, ואיזור כרכור מאפשר לה להגשים את המשאלה הזו. מיקום נהדר, בנייה איכותית של חברת בנייה מבוססת בעלת מוניטין רב, ומחירים נמוכים מאשר מקבילות בישובי הסביבה כמו זכרון יעקב ובנימינה - מה עוד אפשר לבקש? יובלים אטרקטיבית מאד למשפחות משפרי דיור עם ילדים. אחד היתרונות המשמעותיים הוא החינוך הטוב לילדי כרכור ועם פתיחתו של בית ספר יסודי ממש בתחום השכונה יהיה זה חלום בהתגשמותו להורים רבים. יובלים, כמו גם רוב כרכור, נגישה מאד. בהיותה ממוקמת בצפון מזרח הישוב, הכניסה והיציאה מיובלים נוחות. קל מאד להיכנס לשכונה ולצאת ממנה לכיוון כביש 65 (ואדי ערה) ומשם מזרחה למחלף עין עירון ולכביש 6. בנסיעה קצרה מגיעים גם לתחנת הרכבת הממוקמת על גבול פרדס חנה ואיזור התעשייה של קיסריה, ומשם... למרכזי התעסוקה, המסחר והפנאי הגדולים של ישראל ולנתב"ג על ציר הרכבת. עם פתיחתו של קטע 18 של חוצה ישראל (כביש 6) יהיה קל מאד להגיע ברכב לאזור יקנעם, ובעתיד הרחוק יותר גם לאזורי נהרייה וקריית שמונה על הקטעים העתידיים של כביש 6. העובדה כי סוג הבית המוצע בכל הפרויקט הינו וילה, תורמת לאטרקטיביות פרויקט "יובלים": על פי סקר עדכני של לשכת שמאי המקרקעין בישראל 44 אחוז מהישראלים אמרו שהחלום שלהם הוא בית צמוד קרקע, ורצוי בודד ("וילה"). דגם
שטח מגרש/שטח בנוי (מ"ר)
וילה דגם A
185/450-480
1,315,000-1,435,000 ₪
וילה דגם B
185/450-500
1,398,000-1,548,000 ₪
וילה דגם BM
240/450-500
מרתף כלול 59 מ"ר
1,551,000-1,701,000 ₪
וילה דגם C
אפשרות להרחבה עתידית של 50 מ"ר נוספים בעלית הגג
1,236,000-1,299,000 ₪
מחירי הדירות בפרויקט נעים בין 1,236,000 ₪ לבית בן 6 חדרים בשטח 150 מ"ר (עם אפשרות להרחבה עתידית של 50 מ"ר בעלית הגג) על מגרש של כ- 450 מ"ר ועד ל- 1,701,000 ₪ לווילה של 6 חדרים בתוספת מרתף עם כניסה נפרדת, מקלחת ושירותים היכול לשמש גם כיחידה נפרדת. השטח הכולל של בית זה כ- 240 מ"ר. הוצאות נוספות כוללות הוצאות משפטיות ורישומיות של 1.5%, כנהוג בפרויקטים חדשים. נווה גד מחזיקה באחוזי הבנייה הנוספים של כל בית אם קיימים כאלה, והגדלת בית בעתיד בפרויקט יובלים עלולה להיות מותנית בתשלום היטל השבחה. המחירים נכונים ליום ביקורנו בפרויקט ולשלב הנכחי הראשון. כל המחירים צמודים למדד תשומות הבניה. סדרי התשלומים גמישים, כוללים בטוחות כמחויב על פי חוק מכר דירות להבטחת כספי הרוכשים, ואנשי "נווה גד" מתאימים אותם ליכולת ההחזר של הקונים. מבצע בנק דיסקונט למשכנתאות
חברת נווה גד ובנק דיסקונט למשכנתאות (גם בשליטת אי.די.בי ונוחי דנקנר, זוכרים?) מציעים כעת משכנתא אטרקטיבית מאד לרוכשים בפרויקטים של "נווה גד" וגם ביובלים. במבצע, מקבל כל רוכש משכנתא צמודת מדד של עד 250,000 ₪ בריבית קבועה, העומדת כרגע על 4.8%, ל- 20 שנה, וחברת נווה גד משלמת את החזר המשכנתא לבנק דיסקונט בשלוש השנים הראשונות! הנה, משפחת דנקנר מעבירה מכיס ימין לכיס שמאל את תשלומי המשכנתא שאתם הייתם אמורים לשלם, ואתם נהנים!
נווה גד מדווחת על תנועה ערה של מתעניינים בפרויקט. גיל הרוכשים בין 30 ל- 40 בדרך כלל, אבל היו גם חריגים. רוב הרוכשים הינם אקדמאיים. לרוב המשפחות הרוכשות יש ילדים. לרוב הרוכשים, בית המגורים ב"יובלים" אינו בית המגורים הראשון שלהם והם משפרי דיור. ועוד איזה שיפור! מכירות הפרויקט החלו רשמית בדצמבר 2005, ומאז יש התעניינות רבה של רוכשים בפרויקט. העובדה ש- 120 הקוטג'ים של "נאות יובלים" כבר נרכשו והם כבר בשלבי בנייה מתקדמים, נותנת ביטחון נוסף לרוכשים כעת שחזון השכונה המפוארת הזו אכן יוגשם, בהצלחה, ובמועד. לרוכשים עכשיו מבטיחה החברה אכלוס באוקטובר 2007 לבתים שכבר ייעדה לבנות, או תוך 18 חודש מיום קבלת היתר בנייה לבית שירכשו.
שם מלא דואר אלקטרוני טלפון ספר לנו על הנכס שלך ועל יעדך